Den nationale [[finanskrise]] nåede sit toppunkt i februar 1797 da [[Bank of England]] ophørte med at indløse sine sedler med guld. I et forsøg på at få flere penge i cirkulation vedtog regeringen en plan om at udsende store mængder kommermønter og Lord Hawkesbury tilkaldte Boulton til London den 3. marts 1797 og meddelte ham regeringens plan. Fire dage senere deltog Boulton i et møde i [[Statsråd (Storbritannien)|Privy Council]], og fik en kontrakt i slutningen af måneden.{{sfn|Mason|2009|p=94}} Ifølge en proklamation af 26. juli 1797, var George 3. "nådigt glad for at give anvisninger på at der måtte tages skridt til at sikre en øjeblikkelig forsyning af sådanne kobbermønter, som bedst kan bruges til betaling af de arbejdsomme fattige i den øjeblikkelige kritiske situation. ... som skulle kunne anvendes som en penny og to pennies".<ref name="king">
{{citation | title = By the King: A proclamation | periodical= The London Gazette | date = 29. juli 1797 | access-date = 2009-06-16 | url = http://www.london-gazette.co.uk/issues/14032/pages/715 }}</ref>
Proklamationen krævede at mønterne skulle veje henholdsvis en og to ounzes, hvilket betød at deres metalværdi var tæt på pålydende værdi.<ref name="king" /> Boulton gjorde det svært for falskmøntnere. Mønterne blev udformet af Heinrich Küchler og havde en forhøjet kant med indgraverede tal og bogstaver, noget som falskmøntnere ville have svært ved at gøre efter.<ref name="wcn" /> To penny mønterne var præcis 1½ engelsk tomme i diameter, så 16 tommer ved siden af hinanden ville måle præcis 2 fod.<ref name="wcn" /> De præcise mål og vægt gjorde det nemt at afsløre falske mønter. Küchler udformede proportionale halfpenny og farthing mønter. De var ikke med i proklamationen, og selv om der blev præget prøvemønter blev de aldrig sat i cirkulation. Halfpenny mønten havde en størrelse så 10 svarede til en fod, og farthingmønten 12 til en fod.<ref name="wcn" /> Mønterne fik øgenavnet "vognhjul" (cartwheels) dels på grund af størrelsen og dels på grund af den brede rand.{{sfn|Mason|2009|p=215}} Det var den første penny, som blev præget i kobber.{{sfn|Lobel|1999|p=583}}
Historie Videnskab Teknologi Organisationer Videnskabelige_og_historiske_institutioner